গোলাম আযম
গোলাম আযম ৭ নভেম্বর, ১৯২২ (বাংলা ১৩২৯ সালের ৫ই অগ্রহায়ণ) সালে ঢাকায় (লক্ষ্মীবাজারস্থ শাহ সাহেব বাড়িতে তাঁর মাতুলালয়ে) জন্মগ্রহন করেন। তার পিতার নাম গোলাম কবির ও মায়ের নাম সৈয়দা আশরাফুন্নিসা। তিনি তার গ্রাম বিরগাও-এর (ব্রাহ্মণবাড়িয়া ) একটি মাদ্রাসা থেকে প্রাথমিক শিক্ষা ও ঢাকা থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ে ভর্তি হন। তিনি ঢাকা বিশ্ববিদ্যালয় থেকে রাষ্ট্র বিজ্ঞানের উপর বিএ ও ১৯৫০ সালে এমএ ডিগ্রী অর্জন করেন।
গোলাম হোসেন সেলিম
গোলাম হোসেন সেলিম ছিলেন একজন ইতিহাসবিদ। তিনি বাংলায় বসতি স্থাপন করেন এবং ইস্ট ইন্ডিয়া কোম্পানির একজন পোস্টমাস্টার হিসেবে নিযুক্ত হন। কোম্পানির বাণিজ্যিক রেসিডেন্ট জর্জ উডনির অধীনে তিনি কাজ করেছেন। উডনির অনুরোধে তিনি বাংলার ইতিহাস বিষয়ক "রিয়াজুস সালাতিন" নামক গ্রন্থ রচনা করেছেন। ১৭৮৭-৮৮ সালে এর রচনা সমাপ্ত হয়। গোলাম হোসেন সেলিম ১৮১৭-১৮ সালে মৃত্যুবরণ করেন।